શીર્ષક: જમાલ ખાશોગ્જીની હત્યા કરી મૃતદેહને ઍસિડમાં નાખી નાશ કરાયો\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
જમાલ ખાશોગ્જી

યાસિન આક્તેયએ કહ્યું, 'તાર્કિક રીતે એ નિષ્કર્ષ પર પહોંચાય એમ છે કે ઇસ્તંબૂલમાં પત્રકારની થયેલી હત્યામાં કોઈ પુરાવા ન બચે એ માટે તેમના મૃતદેહનો નાશ કરાયો હતો."  

સાઉદી અરેબિયાના નાગરિક અને સાઉદી શાસનના ટીકાકાર રહેલા ખાશોગ્જીની હત્યા કરી બીજી ઑક્ટોબરે તેમના મૃતદેહના ટૂકડા કરી નાંખવામાં આવ્યા હતા.   

જોકે, આ મૃતદેહનો નાશ કરાયો હોવાની વાતના સમર્થનમાં કોઈ પુરાવાઓ નથી. 

હૂરિયત અખબાર સાથેની વાતચીતમાં તુર્કીના પ્રમુખના સલાહકાર આક્તેયએ કહ્યું, ' ખાશોગ્જીના મૃતદેહને ટુકડા કરી તેનો નાશ કરવાનું સહેલું હતું.' 

ખાશોગ્જીની ફિઆન્સી - હેટિસ સેન્ગીઝે દાવો કર્યો છે કે માત્ર હત્યા જ નથી કરાઈ પણ મૃતદેહનો નાશ કરવા તેને સળગાવી પણ દેવાયો છે.

તેમની ફિઆન્સીએ વિશ્વના પાંચ અખબારોમાં એડિટોરિઅલ લખી વિશ્વના નેતાઓને આ મુદ્દે ન્યાય અપાવવા અપીલ કરી છે. 

આ અખબારોમાં ગાર્ડિયન અને વૉશિંગ્ટન પૉસ્ટનો પણ સમાવેશ થાય છે.  

દરમિયાન એવા અહેવાલો મળી રહ્યા છે કે સાઉદીના પ્રિન્સ મોહમ્મદ બિન સલમાને અમેરિકાને કહ્યું કે તેઓ જમાલ ખાશોગ્જીને 'ખતરનાક ઇસ્લામિસ્ટ' માનતા હતા.

સાઉદી અરેબિયાએ ખાશોગ્જીની હત્યાની વાત સ્વીકારી તે પહેલાં વ્હાઈટ હાઉસમાં થયેલા ફોન કૉલ્સની વિગતો સામે આવી છે. 

સાઉદી અરેબિયાએ આ મુદ્દે ટિપ્પણી કરવાનું ટાળ્યું છે અને તથ્યો સામે લાવવાની પ્રતિબદ્ધતા વ્યક્ત કરી છે. 

સરકારી વકીલે પત્રકારની હત્યા થઈ હતી તે વાતની પુષ્ટિ કરી છે. 

ક્રાઉન પ્રિન્સે ખાશોગ્જીને ખતરનાક કેમ કહ્યા? 

ક્રાઉન પ્રિન્સ મોહમ્મદ બિન સલામ

સાઉદી અરેબિયાના ક્રાઉન પ્રિન્સ મોહમ્મદ બિન સલમાને અમેરિકાને કહ્યું હતું કે તેઓ જમાલ ખાશોગ્જીને એક 'ખતરનાક ઇસ્લામિસ્ટ' માને છે. અમેરિકાના મીડિયામાં આ દાવો કરવામાં આવ્યો છે.

પત્રકાર અને લેખક જમાલ ખાશોગ્જીની તુર્કી સ્થિત સાઉદી દૂતાવાસમાં હત્યા કરવામાં આવી હતી. 

પ્રિન્સ મોહમ્મદે કથિત રીતે વ્હાઇટ હાઉસને કરેલા એક ફોન કૉલમાં આ વાત કરી હતી. 

અમેરિકાના અખબારો ધી વૉશિંગ્ટન પોસ્ટ અને ન્યૂ યૉર્ક ટાઇમ્સના જણાવ્યા પ્રમાણે આ ફોન કૉલ ખાશોગ્જી લાપતા થયા બાદ કરવામાં આવ્યો હતો. જોકે, સાઉદી અરેબિયા દ્વારા તેમની હત્યાનો સ્વીકાર કર્યા પહેલાં કરવામાં આવ્યો હતો.

બીજી તરફ સાઉદી અરેબિયાએ આ દાવાનું ખંડન કર્યું છે.

સાઉદી અરેબિયાના નાગરિક ખાશોગ્જી અમેરિકામાં રહેતા હતા અને ત્યાં જ મીડિયા માટે કામ કરતા હતા. તેઓ સાઉદી અરેબિયાની સત્તાના...